Diari Oficial de la Generalitat Valenciana


Sumari del DOGV 9933, del 10-09-2024 (2024/8952)

ANUNCI de la suspensió cautelar de certificats de compatibilitat urbanística per a vivendes d'ús turístic, llicències i declaracions responsables relatives a obres o usos que tinguen per objecte i finalitat la conversa de l'immoble respectiu en vivenda d'ús turístic en els àmbits delimitats del centre urbà de Dènia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9933

Data del DOGV
:   10-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8952

CVE
:   MJWC-C-3976-2277

Data del document
:   30-08-2024

Organisme emissor
:   Ajuntament de Dénia

Tipus de document
:   Anunci

Mitjançant un acord plenari de data 29 d'agost de 2024, s'ha adoptat el següent acord:

«Punt 4. Planejament, gestió i infraestructures

Suspensió cautelar de certificats de compatibilitat urbanística per a vivendes d'ús turístic, llicències i declaracions responsables que porte a nous emplaçaments en vivendes turístiques, en l'àmbit delimitat en l'informe tècnic de 09.08.2024

CERTIFIQUE

Que el Ple de l'Ajuntament, en la sessió del dia 29 d'agost de 2024, va adoptar el següent acord:

Vistos l'informe jurídic de data 21 d'agost de 2024, l'informe tècnic de data 9 d'agost de 2024 i l'estudi de la Universitat d'Alacant de juliol de 2024 que consten incorporats a l'expedient, així com la recent modificació de la normativa autonòmica referent a les vivendes turístiques efectuada pel Decret llei 9/2024, de 2 d'agost.

El municipi de Dénia compta amb un pla general estructural (d'ara en avant PGE) aprovat mitjançant acord de la Comissió Territorial d'Urbanisme de data 09/05/2023, que es va publicar en el BOP número 97, de data 22/05/2023, i que actualment s'està treballant en l'elaboració dels plans d'ordenació detallada que es troben en distinta fase de tramitació. L'àmbit concret determinat en l'informe de l'arquitecte es correspon amb el POP Nucli urbà.

Sobre la base de la potestat que té l'Ajuntament per a la regulació de les vivendes destinades a allotjaments turístics, corresponent als ajuntaments l'obligació de planificar urbanísticament i regular estos usos en les diferents tipologies i zones establides en el pla, i determinar per a cadascuna d'elles la normativa que en cada cas hi siga d'aplicació. I vist que en el PGE no s'efectua esta regulació concreta per a les vivendes d'ús turístic, esta implementació de la normativa urbanística que regule l'ús turístic de les vivendes en les diferents tipologies i zones establides en el planejament vigent del municipi, s'efectuarà a través del corresponent pla d'ordenació detallada.

Per tot això, s'ha adoptat el següent acord:

Primer. Acordar la suspensió pel termini d'un any i amb possibilitat de pròrroga, per a l'emissió dels certificats de compatibilitat urbanística per a vivendes d'ús turístic, llicències i declaracions responsables relatives a obres o usos que tinguen per objecte i finalitat la conversió de l'immoble respectiu en vivenda d'ús turístic, com ara obres de reforma o condicionament de locals per a la conversió en vivendes d'ús turístic i llicències de canvi d'ús a vivenda d'ús turístic, en els àmbits concrets delimitats per l'informe tècnic municipal de data 09/08/2024 i que es transcriu a continuació:

![](https://dogv.gva.es/publicaciones/imagesSF/2024/9/5/1206847/2_1725616283604_8221877371359415027_imagen.jpeg)

*Fig. 1. Delimitació del centre urbà. Elaboració pròpia a partir del Pla general estructural de 2023.*

Este àmbit gràfic correspon al següent llistat de peces urbanes del PGE:

- Dalt Dénia

ZUR-NH-NI nucli intramurs

ZUR-NH-EI ampliació intramurs

ZUR-NH-RQ les Roques

ZUR-NH-EE eixample extramurs

ZUR-RE-TQ Trinquet

ZUR-RE-SJ Sant Josep

ZUR-RE-CO Colom

ZUR-RE-BC Benicadim

ZUR-RE-LL Llibertat

ZUR-DT-CT Castell

- Baix la mar

ZUR-NH-PT Pont

ZUR-NH-RS Raset

ZUR-NH-SF Sandunga-Fontanella

ZUR-NH-SP Sant Pere

ZUR-RE-CV Convent

ZUR-RE-HO Hort

ZUR-TR-SN Senieta

- Dénia

ZUR-RE-PL Pintor Llorens

ZUR-RE-PS Passeig Saladar

ZUR-RE-PR París

ZUR-RE-CD Corona norte

ZUR-RE-MC Marqués de Campo

ZUR-RE-CE Calp

ZUR-RE-PF Patrici Ferrandis

ZUR-RE-LL Llavador

ZUR-RE-AV Avinguda València

ZUR-RE-CS Corona sur

ZUR-RE-GM Grup mariners

ZUR-RE-JJ Jorge Juan

ZUR-RE-CG Camí Gandia

ZUR-DT-PO Poliesportiu

ZUR-DT-CM Cementeri

ZUR-DT-TO Torrecremada

Segon. Publicar el present acord de suspensió en el *Diari Oficial de la Generalitat Valenciana*, que tindrà efectes a partir de l'endemà de la publicació, i publicar a efectes informatius en el tauler municipal.»

Cosa que es fa pública per al coneixement general.

  

Dénia, 30 d'agost de 2024

Vicent Grimalt Boronat

Alcalde president